**Մարկ Էսպեր** (անգլ.՝ Mark Thomas Esper, ապրիլի 26, 1964(1964-04-26), Յունիոթաուն, Փենսիլվանիա, ԱՄՆ), ամերիկացի պետական գործիչ, ԱՄՆ պաշտպանության նախարարը 2019 թվականի հուլիսի 23-ից։ Ավելի վաղ զբաղեցրել Է ԱՄՆ բանակի նախարարի պաշտոնը (2017-2019)։

Կենսագրություն
--------------

Ավարտել է ԱՄՆ ռազմական ակադեմիան (1986), Հարվարդի համալսարանի Ֆ․ Ջոնի անվան կառավարման դպրոցը (1995) և Ջորջ Վաշինգտոն համալսարանը (2005)։ Ծառայել է 101-րդ օդադեսանտային դիվիզիայում որպես սպա, Իրաք-քուվեյթյան պատերազմի մասնակից։

1996-1998 թվականներին Էսպերը գլխավորել է Heritage Foundation պահպանողական վերլուծական կենտրոնի աշխատակազմը։ Այնուհետև աշխատել է որպես Սենատի միջազգային հարաբերությունների և կառավարական գործերի կոմիտեների հաստիքային աշխատակից, ինչպես նաև եղել է սենատոր Չակ Հեյգելի օգնականը։ 2002 թվականին նա դարձել է պաշտպանության նախարարի օգնականի տեղակալ՝ բանակցություններ վարելու պլանների մշակման համար, պատասխանատու էր միջուկային զենքի չտարածման, սպառազինությունների վերահսկողության և միջազգային անվտանգության հարցերի համար։ 2004 թվականին Էսպերը վերադարձել է Սենատ, եղել է մեծամասնության առաջնորդ Բիլ Ֆրիստի խորհրդականը ազգային անվտանգության գծով։ 2007 թվականի սեպտեմբերից մինչև 2008 թվականի փետրվար նա աշխատել է Ֆրեդ Թոմփսոնի նախագահական ընտրարշավի վրա։

2008-2010 թվականներին Էսպերը եղել է ԱՄՆ Առևտրի պալատի Եվրոպայի և Եվրասիայի փոխնախագահը, իսկ 2010 թվականի հուլիսին նա դարձել է Raytheon ռազմարդյունաբերական ընկերությունում պետական մարմինների հետ կապերի գծով փոխնախագահ։

2017 թվականի հուլիսի 19-ին ԱՄՆ-ի նախագահ Դոնալդ Թրամփը Էսպերին առաջադրել էր բանակի նախարարի պաշտոնում, ընդ որում նա դարձել էր այդ պաշտոնի արդեն երրորդ թեկնածուն։ Նոյեմբերի 15-ին Սենատը նրան 89 կողմ, 6 դեմ ձայների հարաբերակցությամբ հաստատեց, իսկ նոյեմբերի 20-ին Էսպերը պաշտոնապես ստանձնեց պաշտոնը։

Պատրիկ Շենահենի հրաժարականից հետո զբաղեցրել Է ԱՄՆ-ի պաշտպանության նախարարի ժամանակավոր պաշտոնակատարի պաշտոնը։

2019 թվականի հուլիսի 15-ին Նախագահ Թրամփը պաշտոնապես ներկայացրել է Մարկ Էսպերի թեկնածությունը՝ որպես պաշտպանության նոր նախարար, իսկ ռազմածովային ուժերի նախարար Ռիչարդ Սփենսերին նշանակել է պաշտպանության նախարարի պաշտոնակատար։

2019 թվականի հուլիսի 23-ին Մարկ Էսպերի թեկնածությունը պաշտոնապես հաստատվել է ԱՄՆ Սենատի կողմից` 90 կողմ և 8 դեմ ձայներով։

Ծանոթագրություններ
------------------

1. 1 2  Secretary of the Army: Who Is Mark Esper? // *AllGov* — 2017.
2. 1 2  GeneaStar
3. 1 2  Trump nominating Uniontown native for Army secretary // *Herald-Standard* — Uniontown: 2017.
4. ↑  Новый глава Пентагона Марк Эспер готовый выиграть ядерную войну
5. ↑  Gibbons-Neff, Thomas (2017 թ․ հուլիսի 19). «Trump to nominate Raytheon lobbyist for next Army secretary». *Washington Post* (ամերիկյան անգլերեն). 0190-8286. Վերցված է 2018 թ․ մայիսի 9-ին.
6. ↑  «U.S. Senate: U.S. Senate Roll Call Votes 115th Congress - 1st Session». www.senate.gov. Վերցված է 2018 թ․ մայիսի 9-ին.
7. ↑  «Dr. Mark T. Esper > U.S. DEPARTMENT OF DEFENSE > Biography View» (անգլերեն). www.defense.gov. Վերցված է 2018 թ․ մայիսի 9-ին.
8. ↑  Caroline Houck (2019 թ․ հուլիսի 16). «Mark Esper, President Trump's pick for defense secretary, explained» (անգլերեն). Vox. Վերցված է 2018 թ․ մայիսի 9-ին.
9. ↑  «Марк Эспер официально стал новым министром обороны США» (ռուսերեն). РИА Новости. 20190724T0137+0300Z. Վերցված է 2019 թ․ հուլիսի 23-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մարկ Էսպեր» հոդվածին։ |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Internet Movie Database · ԿինոՊոիսկ |
|  |
| Բառարաններ և հանրագիտարաններ | Մեծ նորվեգական |
|  |
| Չափորոշչային վերահսկողություն | GND: 1188697080 · VIAF: 3156131026158312773 · WorldCat VIAF: 3156131026158312773 |

 |